proxectonos/corpus_dominio_legal_administrativo_tmp huggingface dataset:
ORDE do 19 de xaneiro de 2018 pola que se nomea un vogal do Xurado de Expropiación de Galicia.
Consellería de Infraestruturas e Vivenda — II. Autoridades e persoal — 30/01/2018

A Lei 2/2016, do 10 de febreiro, do solo de Galicia, dispón no seu artigo 11.1 que o Xurado de Expropiación de Galicia é un órgano colexiado permanente da Comunidade Autónoma de Galicia especializado nos procedementos para a fixación do prezo xusto na expropiación forzosa cando a Administración expropiante sexa a comunidade autónoma ou as entidades locais do seu ámbito territorial. O devandito precepto establece, entre outros aspectos, as funcións deste xurado, que foron desenvolvidas mediante o Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, e polo Regulamento de organización e funcionamento do Xurado de Expropiación de Galicia, aprobado polo Decreto 223/2005, do 16 de xuño.
O artigo 4.2 do citado regulamento establece na súa letra f), respecto da composición do Xurado, que os colexios profesionais proporán, cada un deles, un representante que actuará como vogal titular. Así mesmo, prevese a designación, do mesmo xeito, dun vogal suplente que actuará en caso de vacante, ausencia, enfermidade ou calquera outra causa que imposibilite a asistencia daquel titular.
O artigo 4.8, no parágrafo segundo, deste regulamento establece que os vogais a que se refire o parágrafo anterior poderán ser substituídos polas entidades, organizacións e asociacións que os designasen, e que os así nomeados permanecerán no seu cargo, como máximo, polo tempo que lle restase ao substituído para o cumprimento do seu mandato.
En virtude da Orde do 16 de xuño de 2017 (publicada no DOG do 3 de xullo) pola que se nomean vogais do Xurado de Expropiación de Galicia, realizouse o nomeamento de vogais, titulares e suplentes, en representación do Colexio Oficial de Enxeñeiros Agrónomos de Galicia, entre outros.
Con data do 5 de decembro de 2017, o dito colexio profesional achegou unha solicitude de modificación do seu representante suplente e unha nova proposta de nomeamento de representante deste organismo, polo tempo que restaba ao substituído para o cumprimento do seu mandato.
Polo exposto,
Artigo único
Noméase a José Antonio Rivas Paz, en representación do Colexio Oficial de Enxeñeiros Agrónomos de Galicia, como vogal suplente do Xurado de Expropiación de Galicia.
Santiago de Compostela, 19 de xaneiro de 2018
EXTRACTO da Resolución do 2 de xaneiro de 2018 pola que se establecen as bases reguladoras para a concesión, en réxime de concorrencia competitiva, dos Premios Galicia Parabéns e se procede á súa convocatoria para os anos 2018 e 2019.
Axencia Turismo de Galicia — III. Outras disposicións — 31/01/2018

BDNS (Identif.): 382598.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://www.pap.minhap.gob.es/bdnstrans/index):
Primeiro.
Beneficiarios
Concellos, agrupacións de concellos de Galicia, mancomunidades de concellos de Galicia, consorcios locais galegos e áreas metropolitanas galegas, se as houber.
Para os efectos desta resolución, considérase agrupación de concellos aquela candidatura subscrita por dous ou máis concellos, e deberá observarse o disposto no artigo 8.3 da Lei 9/2007, do 13 de xuño, de subvencións de Galicia.
Segundo.
Obxecto
Concesión dos Premios Galicia Parabéns como un recoñecemento institucional e social ás iniciativas destinadas a conservar, mellorar e embelecer as paisaxes, os núcleos poboacionais e os Camiños de Santiago dentro do territorio da Comunidade Autónoma de Galicia.
2. Os Premios Galicia Parabéns constarán das seguintes categorías:
– 1ª categoría:
Destinada a distinguir as iniciativas ou actuacións realizadas –nos últimos dez anos- para conseguir unha mellora da paisaxe, unha integración axeitada nela de elementos antrópicos (arquitecturas, estradas, industrias, canteiras...), ou da propia mellora estética dos núcleos poboacionais. Así mesmo, inclúense nesta categoría as iniciativas ou actuacións de embelecemento realizadas nos lindes das rutas dos Camiños de Santiago.
– 2ª categoría:
Destinada a premiar os mellores proxectos dirixidos á realización de obras de revalorización e embelecemento, tanto para promover unha mellora da paisaxe como para intervencións nos núcleos poboacionais ou nos lindes dos Camiños de Santiago.
Terceiro.
Bases reguladoras
Resolución do 2 de xaneiro de 2018 pola que se establecen as bases reguladoras para a concesión, en réxime de concorrencia competitiva, dos Premios Galicia Parabéns e se procede á súa convocatoria para os anos 2018 e 2019.
Cuarto.
Importe
Os premios previstos nestas bases imputaranse á aplicación orzamentaria 04.A2 761A 760.0, proxecto 2017 00004, dos orzamentos da Axencia Turismo de Galicia para as anualidades 2018 e 2019.
A distribución para cada anualidade e para ambas as categorías é a seguinte:
Anualidade 2018: 200.000 euros.
Anualidade 2019: 600.000 euros.
Quinto.
Prazo de presentación de solicitudes
O prazo de presentación de solicitudes será dous meses contados a partir do día seguinte ao da súa publicación no
Diario Oficial de Galicia.
Sexto.
Prazo de xustificación da documentación
Os prazos para presentar a documentación xustificativa serán:
Fase 2017: 15 de decembro de 2018.
Fase 2018: 30 de novembro de 2019.
Santiago de Compostela, 2 de xaneiro de 2018
DECRETO 9/2018, do 29 de xaneiro, polo que se lle encarga o despacho de asuntos da Presidencia, durante a ausencia do seu titular, ao vicepresidente e conselleiro de Presidencia, Administracións Públicas e Xustiza.
Presidencia da Xunta de Galicia — II. Autoridades e persoal — 30/01/2018

Con motivo da ausencia do presidente da Xunta de Galicia, por mor dunha viaxe ao Estado de Israel, é necesario prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia, e conforme o establecido no Decreto 148/2016, do 13 de novembro,
Artigo único
Durante a ausencia do presidente da Xunta de Galicia, con motivo da súa viaxe ao Estado de Israel, encárgaselle o despacho de asuntos da Presidencia, desde o día 30 de xaneiro ata o seu regreso, ao vicepresidente e conselleiro de Presidencia, Administracións Públicas e Xustiza.
Santiago de Compostela, vinte e nove de xaneiro de dous mil dezaoito
EXTRACTO da Resolución do 11 de xaneiro de 2018 pola que se regulan as bases para a concesión de bolsas de formación práctica en diversas áreas durante os anos 2018 e 2019, e se procede á súa convocatoria.
Axencia Turismo de Galicia — III. Outras disposicións — 30/01/2018

BDNS (Identif.): 382599.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://pap.minhap.gob.es/bdnstrans/index).
Primeiro.
Persoas beneficiarias
Bolsas de formación en oficinas de información turística (8 bolsas) para promoción e información turística: titulados/das con nacionalidade española que posúan a titulación de grao en Turismo; mestrado relacionado con turismo; técnico superior en Guía, Información e Asistencia Turísticas; técnico superior en Axencias de Viaxes e Xestión de Eventos ou titulación homologada equivalente. Deben posuír certificado B1 ou superior en lingua inglesa.
Bolsa de formación na área de estudos e investigación (1 bolsa) para a realización de labores de investigación, tratamento e análise de datos en materia turística: titulados/das con nacionalidade española que posúan calquera titulación superior.
Para calquera das dúas modalidades de bolsa, as persoas beneficiarias deben ter obtido a titulación nos catro anos naturais inmediatamente anteriores á finalización do prazo de presentación de solicitudes da convocatoria e deben estar en posesión do título Celga 4 de lingua galega.
Segundo.
Obxecto
As bolsas en oficinas de turismo permitiranlles ás persoas tituladas acceder a prácticas tuteladas co fin de actualizar e mellorar os seus coñecementos e as habilidades en materias vinculadas co turismo. A bolsa correspondente á área de estudos e investigación da Axencia Turismo de Galicia permitiralles aos titulados/das en diversas materias ampliar a súa experiencia e os coñecementos sobre o turismo de Galicia no campo da investigación e análise de datos deste mercado.
Terceiro.
Bases reguladoras
Resolución do 11 de xaneiro de 2018 pola que se regulan as bases para a concesión de bolsas de formación práctica en diversas áreas da Axencia Turismo de Galicia durante os anos 2018 e 2019, e se procede á súa convocatoria.
Cuarto.
Importe e duración
Oito bolsas para a formación práctica en oficinas de turismo: a dotación de cada bolsa será de 4.500,00 euros en total e terá unha duración máxima de cinco meses.
Unha bolsa na área de estudos turísticos: a dotación será de 13.800,00 euros en total, e terá unha duración máxima de doce meses.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no
Diario Oficial de Galicia
.
Santiago de Compostela, 11 de xaneiro de 2018
EXTRACTO da Resolución do 29 de decembro de 2017 pola que se establecen as bases reguladoras para a concesión, en réxime de concorrencia competitiva, de axudas ao alumnado do Centro Superior de Hostalaría de Galicia para cursar estudos complementarios para a obtención dun título oficial en Dirección Hoteleira no estranxeiro no curso 2017/18.
Axencia Turismo de Galicia — III. Outras disposicións — 31/01/2018

BDNS (Identif.): 382748.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán solicitar estas axudas os/as alumnos/as que reúnan os requisitos académicos que establece esta resolución e teñan formalizada a matrícula para realizar estudos complementarios para a obtención, no curso 2017/18, dun título oficial de Dirección Hoteleira no estranxeiro.
Segundo. Obxecto
Outorgamento, en réxime de concorrencia competitiva, de axudas á matrícula para os/as alumnos/as que teñan finalizados os estudos de gran diploma de Xestión e Dirección de Empresas Hosteleiras ou diploma superior en Xestión Hoteleira do Centro Superior de Hostalaría de Galicia e vaian realizar estudos complementarios para a obtención, no curso 2017/18, dun título oficial de Dirección Hoteleira no estranxeiro.
Terceiro. Bases reguladoras
Resolución do 29 de decembro de 2017 pola que se establecen as bases reguladoras para a concesión, en réxime de concorrencia competitiva, de axudas ao alumnado do Centro Superior de Hostalaría de Galicia para cursar estudos complementarios para a obtención dun título oficial en Dirección Hoteleira no estranxeiro no curso 2017/18.
Cuarto. Importe
A contía é de 60.000 euros con cargo á aplicación orzamentaria 04.A2 761A 480.0, proxecto 2015 00006, financiada con fondos propios da Comunidade Autónoma.
Ao abeiro desta convocatoria concederanse un máximo de 20 axudas de estudos, cunha contía máxima de 3.000 euros por alumno, sen que, en todo caso, esta cantidade supere o 40 % do importe da matrícula.
Quinto. Prazo de presentación de solicitudes
O prazo de presentación de solicitudes será dun mes, contado a partir do día seguinte ao da súa publicación no Diario Oficial de Galicia.
Sexto. Prazo de aceptación ou renuncia á axuda
O prazo para a aceptación ou renuncia á axuda será de 10 días hábiles desde a notificación da resolución da concesión.
Santiago de Compostela, 29 de decembro de 2017
EXTRACTO da Resolución do 2 de xaneiro de 2018 pola que se establecen as bases reguladoras para a concesión, en réxime de concorrencia non competitiva, de subvencións a concellos declarados municipios turísticos e a xeodestinos de Galicia para a contratación de persoal nas oficinas de turismo nos meses de xuño, xullo, agosto e setembro, e se procede á súa convocatoria para o ano 2018.
Axencia Turismo de Galicia — III. Outras disposicións — 31/01/2018

BDNS (Identif.): 382597.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://pap.minhap.gob.es/bdnstrans/index).
Primeiro. Beneficiarios
Concellos da Comunidade Autónoma de Galicia que conten coa declaración de municipios turísticos galegos.
Así mesmo, poderán ser beneficiarios destas subvencións os 18 xeodestinos e subxeodestinos descritos no mapa oficial de xeodestinos de Galicia, publicado pola Axencia Turismo de Galicia, que deberán estar representados por algunha das seguintes entidades:
– Mancomunidades e consorcios locais de Galicia constituídos de acordo coa Lei 5/1997, do 22 de xullo, de Administración local de Galicia. Estas entidades supramunicipais deberán ter atribuídas competencias en materia de turismo.
– Agrupacións de concellos, de conformidade co disposto no artigo 8.3 da Lei 9/2007, do 13 de xuño, de subvencións de Galicia.
Segundo. Obxecto
Contratación de persoal nas oficinas de turismo dos concellos declarados municipios turísticos galegos e dos xeodestinos durante os meses de xuño, xullo, agosto e setembro.
O dito persoal poderá contratarse no período comprendido entre o 15 de xuño e o 15 de setembro, ambas as dúas datas incluídas.
Terceiro. Bases reguladoras
Resolución do 2 de xaneiro de 2018 pola que se establecen as bases reguladoras para a concesión, en réxime de concorrencia non competitiva, de subvencións a concellos declarados municipios turísticos e a xeodestinos de Galicia para a contratación de persoal nas oficinas de turismo nos meses de xuño, xullo, agosto e setembro, e se procede á súa convocatoria para o ano 2018.
Cuarto. Importe
Contía de 300.000 € con cargo á aplicación orzamentaria 04 A2 761A 460.0, proxecto 2015 00006, financiada con fondos propios da Comunidade Autónoma.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no Diario Oficial de Galicia.
Sexto. Prazo de xustificación da subvención
O prazo para a xustificación da subvención será o 30 de outubro de 2018.
Santiago de Compostela, 2 de xaneiro de 2018
RESOLUCIÓN do 27 de decembro de 2017, da Secretaría Xeral Técnica da Consellería de Infraestruturas e Vivenda, pola que se dá publicidade a unha encomenda de xestión de carácter técnico á Axencia Galega de Infraestruturas, relativa ao expediente de contratación para a adxudicación do contrato da obra da terminal de autobuses integrada na estación intermodal de Santiago de Compostela.
Consellería de Infraestruturas e Vivenda — III. Outras disposicións — 31/01/2018

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión da Consellería de Infraestruturas e Vivenda á Axencia Galega de Infraestruturas para a realización de traballos técnicos que se susciten no expediente de contratación para a adxudicación do contrato da obra da terminal de autobuses integrada na estación intermodal de Santiago de Compostela, que ten as seguintes características:
– Obxecto: encomenda de xestión da Consellería de Infraestruturas e Vivenda á AXI para a realización dos seguintes traballos:
Na fase de aprobación do proxecto:
• Informe de supervisión do proxecto relativo á obra da terminal de autobuses integrada na estación intermodal de Santiago de Compostela.
Na fase de licitación do contrato de obras:
• Elaboración do informe técnico de valoración das ofertas técnicas presentadas, incluídos os informes relativos a posibles baixas desproporcionadas.
Na fase de execución do contrato de obras:
• A dirección do contrato, como responsable deste, correspondéndolle as facultades atribuídas polo artigo 52 do Real decreto lexislativo 3/2011, do 14 de novembro.
• Sen prexuízo das funcións que lle correspondan ao director facultativo das obras, no suposto da existencia dun modificado sobre o contrato de obras a AXI, a través dos seus órganos técnicos, deberá emitir o correspondente informe técnico.
• A comprobación da implantación do proxecto.
• En relación coa tramitación das certificacións de obra e, de ser o caso, coa liquidación do contrato, sen prexuízo das funcións que ao respecto correspondan ao director facultativo, estas deberán ser visadas polo responsable do contrato.
Calquera outro informe de carácter técnico que en relación con este contrato de obras sexa solicitado polo órgano xestor.
– Natureza e alcance da xestión encomendada: esta encomenda ten natureza intersubxectiva ao realizarse entre órganos (Consellería de Infraestruturas e Vivenda e Axencia Galega de Infraestruturas) dotados de personalidade xurídica propia e ser a Axencia Galega de Infraestruturas medio propio e servizo técnico da Administración xeral da Comunidade Autónoma de Galicia e dos poderes adxudicadores dependentes dela.
– Prazo de vixencia: desde a súa sinatura ata a extinción do contrato.
– Supostos en que procede a finalización anticipada da encomenda: incumprimento total ou parcial dalgunha das partes ou mutuo acordo.
Santiago de Compostela, 27 de decembro de 2017
DECRETO 10/2018, do 18 de xaneiro, polo que se declara en concreto a utilidade pública e se dispón a urxente ocupación dos bens e dereitos afectados polo proxecto de construción Reforma da intersección do p.q. 21+900 da AC-840 (Curtis), de clave AC/16/230.10, no concello de Curtis.
Consellería de Infraestruturas e Vivenda — III. Outras disposicións — 31/01/2018

Antecedentes:
Primeiro. Con data do 27 de xullo de 2017 a Axencia Galega de Infraestruturas resolve aprobar provisionalmente o proxecto de construción Reforma da intersección do p.q. 21+900 da AC-840 (Curtis), de clave AC/16/230.10.
Segundo. Con data do 3 de novembro de 2017 publicouse no
Diario Oficial de Galicia
(núm. 209) o anuncio do 19 de outubro de 2017 polo que se somete ao trámite de información pública o proxecto de construción Reforma da intersección do p.q. 21+900 da AC-840 (Curtis), de clave AC/16/230.10, así como a relación individual de bens, dereitos e propietarios afectados polo proxecto referido.
Terceiro. Despois da análise dos certificados presentados, o 9 de xaneiro de 2018 apróbase o expediente de información pública e definitivamente o proxecto de construción Reforma da intersección do p.q. 21+900 da AC-840 (Curtis), de clave AC/16/230.10.
Este proxecto de construción ten por obxecto a reforma da intersección da estrada AC-840 coa estrada provincial DP-3204, no p.q. 21+900, transformando a intersección a nivel existente, de notable accidentalidade, nunha rotonda coas características axeitadas e coa finalidade de mellorar a seguridade vial e a calidade de vida dos cidadáns, cun importante efecto positivo sobre o medio socioeconómico e humano.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, corresponde á Comunidade Autónoma de Galicia, ao abeiro do número dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Corresponde ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Vivenda e logo da deliberación do Consello da Xunta de Galicia, na súa reunión do día dezaoito de xaneiro de dous mil dezaoito,
Artigo único. Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción Reforma da intersección do p.q. 21+900 da AC-840 (Curtis), de clave AC/16/230.10.
Santiago de Compostela, dezaoito de xaneiro de dous mil dezaoito
RESOLUCIÓN do 16 de xaneiro de 2018, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no terceiro cuadrimestre do ano 2017.
Consellería de Facenda — III. Outras disposicións — 31/01/2018

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único
Dar publicidade á relación dos convenios subscritos pola Consellería de Facenda nos meses de setembro, outubro, novembro e decembro do ano 2017 que se incorpora como anexo a esta resolución.
Santiago de Compostela, 16 de xaneiro de 2018
RESOLUCIÓN do 26 de marzo de 2018, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 24 de maio de 2016 pola que se establecen as bases reguladoras para a concesión de axudas, para proxectos ao amparo das estratexias de desenvolvemento local participativo (EDLP) aprobadas por esta consellería, aos grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020, e se convocan as correspondentes ao ano 2016 (Diario Oficial de Galicia número 109, do 9 de xuño).
Consellería do Mar — III. Outras disposicións — 19/04/2018

De conformidade co establecido no artigo 15.1 da Lei 9/2007, do 13 de xuño, de subvencións de Galicia, a disposición adicional primeira da referida orde reguladora dispón: «A Consellería do Mar publicará no
Diario Oficial de Galicia
as axudas concedidas con suxeición a esta orde, indicando o programa e crédito orzamentario a que se imputan, o beneficiario, a cantidade concedida e a finalidade da subvención».
Na súa virtude,
Ordenar a publicación no
Diario Oficial de Galicia
das axudas concedidas, na convocatoria de 2017, con cargo ás aplicacións orzamentarias 14.03.723C.780.0 e 14.03.723C.770.0 para o financiamento de proxectos ao abeiro das estratexias de desenvolvemento local participativo (EDLP) aprobadas pola Consellería do Mar aos grupos de acción local do sector pesqueiro (GALP), confinanciadas nun 85 % polo Fondo Europeo Marítimo e de Pesca.
Santiago de Compostela, 26 de marzo de 2018
EXTRACTO da Resolución do 5 de abril de 2018, da Secretaría Xeral da Emigración, pola que se establecen as bases reguladoras para desenvolver obradoiros de folclore, artesanía, cociña e seminarios de cultura galega nas entidades galegas do exterior, e se procede á súa convocatoria para o ano 2018 (código de procedemento PR923C).
Vicepresidencia e Consellería de Presidencia, Administracións Públicas e Xustiza — III. Outras disposicións — 18/04/2018

BDNS (Identif.): 394405.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro.
Entidades beneficiarias
Poderán solicitar a organización dos obradoiros as entidades galegas que estean inscritas no Rexistro da Galeguidade dentro das seccións das Comunidades Galegas, Centros Colaboradores, Federacións ou aquelas entidades que estean en proceso de unión ou fusión.
Excepcionalmente, por resolución da persoa titular da Secretaría Xeral da Emigración, poderase conceder a organización dun destes obradoiros a aquelas entidades que, estando incluídas dentro do Rexistro da Galeguidade, non se atopen en ningunha das seccións antes mencionadas, sempre que xustifiquen debidamente que contan cun grupo folclórico consolidado.
Segundo.
Obxecto
Establecer as bases reguladoras e a convocatoria para a realización de obradoiros de folclore, artesanía, cociña e seminarios de cultura galega nas entidades galegas no exterior, dirixidos ás persoas asociadas galegas e aos seus descendentes, así como a aquelas persoas interesadas no feito cultural de Galicia ou que participen nas actividades da asociación.
Terceiro.
Bases reguladoras
Resolución do 5 de abril de 2018, da Secretaría Xeral da Emigración, pola que se establecen as bases reguladoras para desenvolver obradoiros de folclore, artesanía, cociña e seminarios de cultura galega nas entidades galegas do exterior, e se procede á súa convocatoria para o ano 2018.
Cuarto.
Importe
Para a concesión das subvencións convocadas destinarase un crédito total de 90.000 euros, con cargo á aplicación orzamentaria 04.30.312 C.226.07.
Quinto.
Prazo de presentación de solicitudes
Un mes contado desde o día seguinte ao da publicación desta convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo fose inhábil, entenderase prorrogado ao primeiro día hábil seguinte e, se no mes do vencemento non houbese día equivalente ao inicial do cómputo, entenderase que o prazo finaliza o último do mes.
Santiago de Compostela, 5 de abril de 2018
EXTRACTO da Orde do 4 de abril de 2018 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2018.
Consellería de Medio Ambiente e Ordenación do Territorio — III. Outras disposicións — 18/04/2018

BDNS (Identif.): 394313.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/inditex):
Primeiro.
Beneficiarias
Poderanse acoller a estas axudas as corporacións locais que teñan a competencia da recollida e tenza dos animais de compañía abandonados no ámbito territorial correspondente.
Segundo.
Obxecto
Establecer as bases reguladoras dunha liña de axudas para actuacións encamiñadas á protección dos animais domésticos de compañía abandonados en Galicia, relativas á atención e ao coidado dos animais domésticos de compañía que se atopen nos centros de recollida autorizados e/ou formen parten de colonias felinas reguladas no artigo 26 da Lei 4/2017, do 3 de outubro, así como proceder á convocatoria para o ano 2018.
Terceiro.
Bases reguladoras e convocatoria
Orde do 4 de abril de 2018 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2018.
Cuarto.
Contía
O importe asignado é de cen mil euros (100.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás disponibilidades orzamentarias.
Quinto.
Prazo de presentación de solicitudes
O prazo de presentación das solicitudes será desde o día seguinte ao de publicación desta orde no
Diario Oficial de Galicia
ata o 14 de setembro de 2018.
Sexto.
Outros datos
As axudas a que se refire esta orde comprenden os gastos subvencionables recollidos no seu artigo 2 que sexan efectivamente realizados no período comprendido entre o 1 de xaneiro e o 31 de agosto de 2018.
Santiago de Compostela, 4 de abril de 2018
RESOLUCIÓN do 5 de abril de 2018, da Secretaría Xeral da Emigración, pola que se procede á publicación das subvencións concedidas ao abeiro da Resolución do 7 de febreiro de 2017 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e se procede á súa convocatoria para o ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/04/2018

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 24 da Resolución do 7 de febreiro de 2017, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e se procede á súa convocatoria para o ano 2017, procédese á publicación das subvencións concedidas de contía igual ou superior a 3.000 euros.
Finalidade da subvención: as subvencións teñen como finalidade promover o autoemprego e a actividade emprendedora na Comunidade Autónoma galegas das persoas galegas retornadas, subvencionando os gastos que comporta o seu establecemento como traballadores/as autónomos/as ou por conta propia ou como socios/as traballadores/as de sociedades laborais ou cooperativas de traballo asociado.
Norma reguladora: Resolución do 7 de febreiro de 2017, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e se procede á súa convocatoria para o ano 2017 (Diario Oficial de Galicia núm. 35, do 20 de febreiro).
Aplicación orzamentaria: 04.30.312C.470.0. dos orzamentos xerais da Comunidade Autónoma galega para o ano 2017.
Crédito orzamentario: 200.000 euros.
Persoas beneficiarias da subvención de contía igual ou superior a 3.000 euros e importe da axuda concedida:
Santiago de Compostela, 5 de abril de 2018
EXTRACTO da Resolución do 5 de abril de 2018, da Secretaría Xeral da Emigración, pola que se regulan e se convocan, para o ano 2018, as axudas para a participación no programa Aventúrate con Galicia, dirixido a mozos e mozas de orixe galega ou descendentes de persoas emigrantes galegas que residan no exterior (código de procedemento PR930B).
Vicepresidencia e Consellería de Presidencia, Administracións Públicas e Xustiza — III. Outras disposicións — 18/04/2018

BDNS (Identif.): 394388.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencions (http://www.pap.minhap.gob.es/bdnstrans/index):
Primeiro.
Persoas beneficiarias
Mozos e mozas que teñan a súa residencia habitual fóra de Galicia, nados en Galicia ou que sexan descendentes de persoas emigrantes galegas. As persoas participantes deberán ter, o 30 de xullo de 2018, unha idade comprendida entre os 14 e os 17 anos.
Segundo.
Obxecto
Regular as axudas correspondentes ao programa Aventúrate con Galicia para o ano 2018, que ten por finalidade facilitarlle á mocidade da Galicia exterior o contacto coa realidade galega e o encontro cos seus familiares.
Terceiro.
Bases reguladoras
Resolución do 5 de abril de 2018, da Secretaría Xeral da Emigración, pola que se regulan e se convocan, para o ano 2018, as axudas para a participación no programa Aventúrate con Galicia, dirixido a mozos e mozas de orixe galega ou descendentes de persoas emigrantes galegas que residan no exterior.
Cuarto.
Importe
Para a concesión das subvencións convocadas destinarase un crédito total de 10.000 euros, con cargo á aplicación orzamentaria 04.30.312C.226.07.
Quinto.
Prazo de presentación de solicitudes
O prazo de presentación de solicitudes será de corenta (40) días naturais contados desde o día seguinte ao da publicación desta resolución no
Diario Oficial de Galicia
. Se o último día do prazo é inhábil, entenderase prorrogado ao primeiro día hábil seguinte.
Santiago de Compostela, 5 de abril de 2018
RESOLUCIÓN do 19 de abril de 2018 pola que se lle dá publicidade a unha encomenda de xestión, pola que se lle encarga á Axencia de Protección da Legalidade Urbanística que realice os traballos preparatorios para a formulación das propostas de resolución en relación con determinados recursos administrativos.
Consellería de Medio Ambiente e Ordenación do Territorio — III. Outras disposicións — 25/04/2018

1. Encomenda de xestión.
– Actividade. A encomenda comprende a realización das actividades de carácter material e técnico preparatorias necesarias para o exercicio pola Subdirección Xeral de Réxime Xurídico, de Coordinación Administrativa e da Planificación das súas competencias de formulación das propostas de resolución dos recursos pendentes de resolución interpostos contra resolucións ditadas con anterioridade á data de entrada en funcionamento da Axencia de Protección da Legalidade Urbanística (APLU), cuxa resolución de conformidade co establecido na disposición transitoria segunda do Decreto 213/2007, do 31 de outubro, lle compete á conselleira de Medio Ambiente e Ordenación do Territorio.
– Natureza e alcance da xestión encomendada. De conformidade co establecido nos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, trátase dunha encomenda de xestión intersubxectiva na cal concorren as condicións establecidas no artigo 9 do dito corpo legal.
– Prazo de vixencia. A vixencia desta encomenda de xestión iniciarase na data da súa publicación no Diario Oficial de Galicia (DOG) e finalizará no prazo máximo de dous anos.
Non obstante, no caso de que a APLU non finalizase o obxecto desta encomenda no dito prazo, este prorrogarase automaticamente por períodos dun (1) ano ata a completa finalización, agás que por parte da Consellería de Medio Ambiente e Ordenación do Territorio se exprese a vontade da súa resolución cunha antelación mínima dun mes.
Serán causas de resolución anticipada desta encomenda de xestión as seguintes: a) Incumprimento total ou parcial dalgunha das condicións que regulan a presente encomenda de xestión. b) O transcurso do prazo máximo estipulado de tempo sen que se realizasen as actividades acordadas, logo de aviso cunha antelación dun mes por parte da Consellería de Medio Ambiente e Ordenación do Territorio. c) O mutuo acordo das partes. d) Denuncia por causas de interese público, por instancia de calquera das partes.
Santiago de Compostela, 19 de abril de 2018
DECRETO 37/2018, do 5 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción da senda peonil na marxe dereita da PO-551, punto quilométrico 6+295 ao 7+718 (Vilaseca-Lapamán), de clave PO/16/045.06, no concello de Marín.
Consellería de Infraestruturas e Vivenda — III. Outras disposicións — 20/04/2018

Antecedentes:
Primeiro. Con data do 3 de novembro de 2017 publicouse no Diario Oficial de Galicia (núm. 209) o Anuncio do 20 de outubro polo que se somete ao trámite de información pública o proxecto de construción da senda peonil na marxe dereita da PO-551, p.q. 6+295 ao 7+718 (Vilaseca-Lapamán), de clave PO/16/045.06, así como a relación individual de bens, dereitos e propietarios afectados polo proxecto referenciado.
Segundo. Tras a análise dos certificados e informes presentados, o 1 de marzo de 2018 apróbase o expediente de información pública e definitivamente o proxecto de construción da senda peonil na marxe dereita da PO-551, p.q. 6+295 ao 7+718 (Vilaseca-Lapamán), de clave PO/16/045.06.
Este proxecto de construción ten por obxecto mellorar a seguridade viaria e a calidade de vida dos cidadáns, cun importante efecto positivo sobre o medio socioeconómico e humano. O criterio de deseño adoptado para o proxecto recolle unha beiravía de 1 metro de largo aproximadamente, e unha senda de formigón de 2 metros de largo medio (aínda que naqueles puntos en que o espazo sexa insuficiente se reducirá esta dimensión), limitada exteriormente por un bordo de formigón.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do número dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Vivenda e logo da deliberación do Consello da Xunta de Galicia, na súa reunión do día cinco de abril de dous mil dezaoito,
Artigo único. Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción da senda peonil na marxe dereita da PO-551, p.q. 6+295 ao 7+718 (Vilaseca-Lapamán), de clave PO/16/045.06.
Santiago de Compostela, cinco de abril de dous mil dezaoito
RESOLUCIÓN do 16 de abril de 2018 pola que se amplían os prazos máximos de execución dos proxectos e de presentación da solicitude de cobramento da Resolución do 28 de decembro de 2015 pola que se dá publicidade ao acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se convocan en réxime de concorrencia non competitiva.
Instituto Galego de Promoción Económica — III. Outras disposicións — 20/04/2018

No Diario Oficial de Galicia núm. 247, do 29 de decembro de 2015, publicouse a Resolución do 28 de decembro de 2015 pola que se dá publicidade ao acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se convocan en réxime de concorrencia non competitiva.
No parágrafo segundo do punto quinto da parte resolutiva establécese que o prazo de execución dos proxectos rematará na data establecida na resolución de concesión, sen que nunca poida exceder o 30 de xuño de 2018.
Así mesmo, no parágrafo quinto do punto quinto da parte resolutiva establécese que para aqueles proxectos cuxo prazo máximo de execución sexa o 30 de xuño de 2018, o beneficiario deberá presentar a solicitude de cobramento como máximo o 11 de xullo de 2018.
Tendo en conta o elevado do número de solicitudes presentadas, e que unha parte delas están ata o momento pendentes de instrución e resolución, faise necesario prorrogar o devandito prazo de execución co fin de outorgar aos beneficiarios, cando menos, un prazo de tres meses para a execución dos proxectos desde a data de notificación da resolución de concesión. En consecuencia, faise preciso prorrogar igualmente a data máxima de presentación de solicitude de cobramento.
Por todo o anterior, de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas, e dado que non se causan prexuízos a terceiros,
Artigo 1
Fixar no 30 de setembro de 2018 a data que non pode exceder o prazo de execución dos proxectos que se estableza na resolución de concesión fixada no parágrafo segundo do punto quinto da Resolución do 28 de decembro de 2015 pola que se dá publicidade ao acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se convocan en réxime de concorrencia non competitiva.
Artigo 2
Fixar no 11 de outubro de 2018 a data máxima na que o beneficiario deberá presentar a solicitude de cobramento para aqueles proxectos cuxo prazo máximo de execución sexa o 30 de setembro de 2018 establecida no parágrafo quinto do resolvo quinto da devandita resolución.
Artigo 3
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 16 de abril de 2018
EXTRACTO da Orde do 2 de abril de 2018 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2017/18.
Consellería de Cultura, Educación e Ordenación Universitaria — III. Outras disposicións — 19/04/2018

BDNS (Identif.): 394382.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
(http://www.pap.minhap.gob.es/bdnstrans/index):
Primeiro.
Entidades beneficiarias
Asociacións, federacións ou confederacións de nais e pais de alumnado, legalmente constituídas, que xestionan os comedores escolares nos centros públicos non universitarios dependentes da Consellería de Cultura, Educación e Ordenación Universitaria que imparten os niveis de ensino básico obrigatorio e/ou segundo ciclo de educación infantil.
Segundo.
Obxecto
Axudas económicas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios.
Terceiro.
Bases reguladoras
Orde do 2 de abril de 2018 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2017/18, publicadas no
Diario Oficial de Galicia
.
Cuarto.
Contía
Importe total da convocatoria: 552.998,00 €.
Contía das axudas: ata un máximo do 50 % do custo do servizo de comedor do centro escolar correspondente.
Quinto.
Prazo de presentación de solicitudes
Un mes contado desde o día seguinte ao da publicación da Orde do 2 de abril de 2018 no
Diario Oficial de Galicia
.
Santiago de Compostela, 2 de abril de 2018
RESOLUCIÓN do 4 de abril de 2018, da Dirección Xeral de Familia, Infancia e Dinamización Demográfica, pola que se procede á publicación das axudas concedidas en virtude da Orde do 23 de maio de 2017 pola que se regulan as bases que rexerán o procedemento de concesión de axudas para investimento na mellora das infraestruturas e equipamento das escolas infantís 0-3 e puntos de atención á infancia (PAI) dependentes das corporacións locais, e se convocan para o ano 2017 (cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020).
Consellería de Política Social — III. Outras disposicións — 19/04/2018

De conformidade co disposto no artigo 15.1 da Lei 9/2007, do 13 de xuño, de subvencións de Galicia; e no artigo 17.1b) da Lei 1/2016, do 18 de xaneiro, de transparencia e bo goberno, procédese á publicación das axudas concedidas en virtude da Orde do 23 de maio de 2017 pola que se regulan as bases que rexerán o procedemento de concesión de axudas para investimento na mellora das infraestruturas e equipamento das escolas infantís 0-3 e puntos de atención á infancia (PAI) dependentes das corporacións locais, e se convocan para o ano 2017, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020 (
Diario Oficial de Galicia
número 105, do 5 de xuño de 2017).
Finalidade da axuda:
– Obras menores de adecuación e mellora das infraestruturas dos centros de atención á primeira infancia, obras novas de escasa contía que melloren a accesibilidade ou doten o edificio de servizos necesarios.
– Adquisición e mellora do equipamento do centro, incluída a compra de mobiliario interior e exterior e de material didáctico e de xogo.
– Dotación de conexión á internet e compra de dispositivos para a integración das novas tecnoloxías na aula.
Norma reguladora: Orde do 23 de maio de 2017 pola que se regulan as bases que rexerán o procedemento de concesión de axudas para investimento na mellora das infraestruturas e equipamento das escolas infantís 0-3 e puntos de atención á infancia (PAI) dependentes das corporacións locais, e se convocan para o ano 2017 (cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020).
Crédito orzamentario: 1.064.306,00 euros con cargo á aplicación orzamentaria 12.02.312B.760.0.
Os concellos beneficiarios e o importe das axudas concedidas a cada un deles, expresado en euros, recóllense no anexo a esta resolución.
Santiago de Compostela, 4 de abril de 2018
RESOLUCIÓN do 10 de abril de 2018, da Dirección Xeral de Familia, Infancia e Dinamización Demográfica, pola que se publican as axudas concedidas en virtude da Orde do 2 de xuño de 2017 pola que se regulan as bases que rexerán o procedemento de concesión de axudas para investimento na mellora das infraestruturas e equipamento das escolas infantís 0-3 dependentes de entidades privadas de iniciativa social sen ánimo de lucro e se convocan para o ano 2017, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020.
Consellería de Política Social — III. Outras disposicións — 23/04/2018

De conformidade co disposto no artigo 15.1 da Lei 9/2007, do 13 de xuño, de subvencións de Galicia; e no artigo 17.1.b) da Lei 1/2016, do 18 de xaneiro, de transparencia e bo goberno, publícanse as axudas concedidas en virtude da Orde do 2 de xuño de 2017 pola que se regulan as bases que rexerán o procedemento de concesión de axudas para investimento na mellora das infraestruturas e equipamento das escolas infantís 0-3 dependentes de entidades privadas de iniciativa social sen ánimo de lucro e se convocan para o ano 2017, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020.
Finalidade da axuda:
– Obras menores de adecuación e mellora das infraestruturas dos centros de atención á primeira infancia, obras novas de escasa contía que melloren a accesibilidade ou doten o edificio de servizos necesarios.
– Adquisición e mellora do equipamento preciso para o desenvolvemento da actividade, incluída a compra de mobiliario interior e exterior e de material didáctico e de xogo.
– Dotación de conexión á internet e compra de dispositivos para a integración das novas tecnoloxías na aula.
Norma reguladora: Orde do 2 de xuño de 2017 pola que se regulan as bases que rexerán o procedemento de concesión de axudas para investimento na mellora das infraestruturas e equipamento das escolas infantís 0-3 dependentes de entidades privadas de iniciativa social sen ánimo de lucro e se convocan para o ano 2017, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020 (
Diario Oficial de Galicia
núm. 110, do 12 de xuño de 2017).
Crédito orzamentario: 600.000,00 euros con cargo á aplicación orzamentaria 12.02.312B.781.1.
As entidades beneficiarias e o importe das axudas concedidas a cada unha delas, expresado en euros, recóllense no anexo a esta resolución.
Santiago de Compostela, 10 de abril de 2018